KOMISIA NA OCHRANU VEREJNÉHO PORIADKU

PRI MSZ V HNÚŠTI - Volebné obdobie 2022 – 2026


Reg. zn. UJ6 – 06/2026
ZÁPISNICA č. 06/2026
zo 6. zasadnutia komisie na ochranu verejného poriadku konanej dňa 08.06.2026 v MsÚ Hnúšťa – vo veľkej zasadačke so začiatkom o 15:40 hod.

         Zasadnutie komisie na ochranu verejného poriadku otvorila predsedkyňa komisie Mgr. Erika Morová, ktorá privítala všetkých prítomných. Vyhodnotila účasť členov komisie na zasadnutí, pričom konštatovala, že:

Počet prítomných členov: 4
Počet neprítomných členov: 1 ( Sopóciová – ospravedlnená )
Komisia je uznášaniaschopná

Na tejto komisii boli prítomní :

· prednostka úradu: Ing. Michaela Hroncová
· vedúca odd. Služieb : Mgr. Katarína Bálintová
· odborný referent ŽP : Ing. Pavel Černák
· príslušník MsP : Igor Vinclav
· náčelník MsP : Miloš Barto
Program:

1. Otvorenie, privítanie 
2. Kontrola  uznášaniaschopnosti komisie KOVP
3. Kontrola plnenia uznesení
4. Informácia o príprave mestského kúpaliska na letnú sezónu 2026  

5. Informácia o aktuálnom plnení operačného plánu letnej údržby mestskej zelene a verejných priestranstiev 

6. Informácia o zbere odpadu v meste Hnúšťa 

7. Informácia o stave dodržiavania zákazu podávania alkoholických nápojov maloletým a mladistvým osobám v meste. (Zákon 219/1996  Z.  z.) 

8. Rôzne, diskusia

9. Záver
Program bol po prečítaní schválený prítomnými členmi hlasovaním:     za:4,  zdržal sa :0                                                                                                               
K bodu 3 : Kontrola plnenia uznesení
· doplniť  VZN o držaní psov so zameraním na oprávnenia príslušníkov mestskej polície vykonávať kontrolu  stavu zaočkovanosti a čipovania  psov v súlade s príslušnými právnymi predpismi.
Barto – súčasne platné VZN je v zmysle zákona a teda tam nie je čo dopĺňať. Obec kontroly nemôže vykonávať a môžu to vykonávať len veterinárni lekári.
Vinclav – s p. Smrigom sme to prebrali a my sme vo vyhláške nikde to čo by mestu umožňovalo kontrolu nenašli a teda si to aj uznal. Zákon nám umožňuje vykonávať kontrolu psov podľa čipu. My podľa zákona ako mesto môžeme vyžadovať do evidencie doplnenie  čísla čipu. 
Barto – v zákone je to napísané tak, že ak si prídete nahlásiť psa do evidencie potrebujete doplniť aj číslo čipu. Pokiaľ nie referentka Vám dá termín, do ktorého ste to povinný nahlásiť. V prípade že to do termínu nesplníte, vtedy sa dopúšťate priestupku a MsP to už môže riešiť ako priestupok. My toto nahlásime regionálnej správe a tá udelí pokutu 50€. Ako náhle občan zaplatí, mesto musí dať začipovať a zaočkovať psa na náklady mesta.

Hroncová – čísla čipov nie sú súčasťou evidencie, tento rok sa už nedá doplniť do výmerov požiadavka na doplnenie čísel čipov psov, nakoľko výmery už boli zaslané.
Vinclav – tá evidencia ale nemusí zahŕňať všetky psy nachádzajúce sa v Hnúšti, nakoľko pokiaľ sa osoba väčšinu roka nenachádzala v Hnúšti po väčšinu roka a má psa zaregistrovaného v inom meste nemusí byť registrovaná v našej evidencii.
Barto – do centrálneho registra údaje zakladá veterinárny lekár. Povinnosť majiteľov psov je mať psa začipovaného a teda prihláseného do registra.
Komisia odporúča doplnenie evidencie psov o čísla čipov ( evidencia cca 600 psov).
· opatrenia na zníženie zaťažiteľnosti mostu na základe vypracovaného stavebno- technického posudku mostu na Francisciho ulici firmou Link projekt s.r.o.:
 Morová – na základe informácie vedúceho oddelenia výstavby vieme, že je to už v riešení.    Objednala sa prekážka na zúženie mosta.
K bodu 4 : Informácia o príprave mestského kúpaliska na letnú sezónu 2026  Predkladá vedúca oddelenia služieb Mgr. Bálintová 

Bálintová – správa bola odoslaná 
Vojtek – nemali sme presne vyčíslené sumy koľko sme do kúpaliska investovali poprosíme doplniť a hlasovali sme, že pokiaľ budeme niečo riešiť, aby sme nenakupovali niečo na čo nemáme financie.

Bálintová – je to riešené len v rámci rozpočtu. Kúpalisko ešte nie je napustené nakoľko došlo k poruche na potrubí. Diely sme nejaké mali na službách, ale museli sa aj objednať. Po oprave sa bude kúpalisko napúšťať.
Hroncová- tobogan, ktorý bol aj schválený tento rok nebude, lebo by nám ho vedeli namontovať len v polovici augusta, čo je už v podstate koniec sezóny.

Morová- prihlasujú sa nám aj ľudia na plavčíkov?

Bálintová- zabezpečuje to Šutta a spomínal, že začiatok bude problematický nakoľko ešte nezačali prázdniny. Teda to budeme musieť vykryť dôchodcami.

Hroncová- vyhlásili sme inzerát na plavčíkov a uvidíme koľko sa nám prihlási a aj tak vzhľadom k poruche napustíme kúpalisko len okolo 15teho. 

Každý rok je vyhlasovaná výzva Ministerstvo cestovného ruchu a teda Ing. Vacula sa pokúsi pripraviť náklady na projektovú dokumentáciu, aby sme sa o rok vedeli do tejto výzvy zapojiť.

Projektová dokumentácia bude okolo 24 tis. €. Teda tieto náklady pôjdu na finančnú komisiu a zastupiteľstvo na schválenie. Chceli by sme riešiť kúpalisko na štýl zrekonštruovaného kúpaliska v Hriňovej ( plavecký bazén, detský bazén a mini detský bazén ). Teda nové bazény, nové fólie, zrekonštruované šatne, napojenie ohrevu na solárny ohrev zo športovej haly.
Máme už pripravenú dokumentáciu na pumptrack, pri Lidl a teda v prípade vyhlásenia výzvy budeme vedieť promptne pripraviť projekt.

Komisia berie správu na vedomie. 

K bodu 5 : Informácia o aktuálnom plnení operačného plánu letnej údržby mestskej zelene a verejných priestranstiev Predkladá vedúca Oddelenia služieb Mgr. Bálintová 
Bálintová- už sme začali 4 kolo kosenia, nakoľko podmienky pre rast trávy sú vyhovujúce a nejako sa snažíme to zvládať. Bohužiaľ na tieto práce je malý stav pracovníkov.

Krankuš- mám dotaz na kosenia Hačavy Skálie, nakoľko sa tam nekosilo ani raz.

Bálintová – Skálie má na starosti Šutta a už som s ním o tom hovorila a určite to v najbližšej dobe pokosia.
Vojtek- mám dotaz o koľko by sme na sezónu potrebovali doplniť stav pracovníkov na kosenie ?

Bálintová – potrebovali by sme aspon 2 pracovníkov. Kolónia je veľká a so súčasným stavom pracovníkov kosenie trvá veľmi dlho. Je tam strašne veľa ručného kosenia.

Kranku š- za p.Porubiaka sa riešilo kosenie externými firmami.

Vojtek - keď sme sa bavili o navýšení pracovníkov, tak to vždy narážalo na finančný rozpočet a tak si myslím, že na externú firmu by peniaze neboli.
Komisia berie správu a doplnené informácie na vedomie.

Komisia odporúča, aby finančná komisia našla v rozpočte finančné prostriedky pre navýšenie stavu o minimálne 2 pracovníkov služieb tak, aby bolo možné plne zabezpečovať všetky potrebné služby mesta aj v prípade PN a čerpania dovoleniek pracovníkov.

K bodu 7 : Informácia o stave dodržiavania zákazu podávania alkoholických nápojov maloletým a mladistvým osobám v meste. (Zákon 219/1996  Z.  z.) Predkladá náčelník MsP Mgr. Miloš Barto

Morová – správa nebola zaslaná
Barto – v podstate do správy sme nemali čo zapísať, nakoľko žiaden záchyt nebol vykonaný. Príslušníci vykonávajú kontroly v pohostinstvách každý večer, avšak žiaden záchyt vykonaný nebol. Pokiaľ nikoho nechytia záznam sa z tohoto nerobí. 

Správa sa presúva do nasledujúcej komisie pre doplnenie štatistických výsledkov.

K bodu 6 : Informácia o zbere odpadu v meste Hnúšťa Predkladá: Predkladá odborný refernt ŽP Pavel Černák
Černák – správu som Vám doručil a predpoklad odhadu výsledku separácie je zo zberu odpadov za prvé 3 mesiace, čo je veľmi hrubý odhad a čísla sa môžu meniť. Ja si nemôžem dovoliť upraviť čísla zberu a musím mať každé kilo podložené zberovou spoločnosťou, dokladom o likvidácii a preto každá úvaha, že sa dostaneme na nejakú hodnotu separácie je bezpredmetná. Doteraz sme ešte neprešli na množstvový zber, ktorý by nám určite číslo separácie upravil. Číslo separácie vieme upraviť len, tak že zvýšime separovanie u občanov a donútime ich separovať len tak, že budú si platiť za množstvo odpadu, ktorý skutočne vyprodukujú. Podpis zmluvy na množstvový zber sa zo strany MŽP naťahoval pol roka a teda prechod na tento typ zberu sa nám presunie na rok 2027. Budúci rok by malo nabehnúť aj triedenie odpadov pred skládkovaním a teda ak nezačneme lepšie triediť pred hodením do zmesového komunálneho odpadu vývoz nádob nám zase porastie. Je otázne, či sa termín znova nepresunie, nakoľko stále nie je dostatok liniek na recykláciu.
Začíname riešiť časti kde je hromadný zber napr. Hačava avšak občania sú zvyknutí na spoločné nádoby a ťažko si zvykajú na niečo nové. Je otázne ako budeme riešiť spoločné osady v nádobách, nakoľko aj v súčasnosti je problém vymôcť poplatky za KO a separácia je tam takmer nulová.

Morová – ako je to z odpadom oproti 197.

Černák- v 197 bývajú niektorí občania načierno a teda odtiaľ boli nádoby stiahnuté. Občania to obsadili a za odpad neplatia. Bytovka je oficiálne nevyhovujúca na bývanie a mala sa rekonštruovať.

Ohľadom separácie nám nádoby na plasty po zavedení vracania fliaš postačujú. Horšie sú na tom nádoby na kartóny a s tým sa budeme musieť vysporiadať dozberom nádob oddelením služieb. OZV nám viacej nádob nedá a keď si ich dokúpime budeme za zber musieť platiť. Bohužiaľ je problém, že krabice občania nestláčajú. Budeme to vedieť riešiť v prípade, že budú stojiská monitorované kamerou. Na zber papiera máme dve firmy Hanyx, ktorý zbiera len papiere a Brantner, ktorý zbiera aj kartóny. 
Ďalej máme problém z čiernymi skládkami pri nádobách napríklad na Kap. Nálepku, Štúrovej, ... Keď aj nájdeme priestupcu, pokuta je nevymožiteľná.
Komisia berie správu na vedomie.

Komisia odporúča v prípade, že bude nájdený priestupca čiernej skládky pri nádobách na KO, preveriť, či tento nie je medzi aktivačnými pracovníkmi, aby mohol byť za priestupok patrične potrestaný.

K bodu 7 : Rôzne, diskusia
1. Vojtek – problém s rozhlasom treba preveriť funkčnosť.
2. Vojtek – veľká diera na chodníku oproti MsÚ za Rimavou.
3. Morová – pripomienka za plot v cintoríne Maša - bola sľúbená dodávka pletiva, aby si ho opravili svojpomocne. ( p. Kradláková ), posledná informácia bola, že po dňoch mesta to urobí p. Šutta, hovoril mi to p. Vacula.
Bálintová – o tomto som informáciu nemala
4. Vojtek – mám otázku na MsP ohľadom registrovaných problémov na dni mesta. Barto – registrovali sme len problém na amfiteátri.
5. Vojtek – pochválil zvlátnutú jazdu veteránv a pripomienkoval spomaľovač pred komunálom.
6. Krankuš – podotkol na parkovanie vozidiel v Skálii. Černák dáme výzvy  s termínom zákazu nanovo do schránok.
7. Remper – kedy sa začnú opravovať výtlky? Černák už by ich v prípade priaznivého počasia mali začať opravovať.
8. Černák – program zajtrajšieho očkovania, čípovania a kastrovania psov je nasledovný : ráno o 8:45 sa postaví stan na Skálii, pán doktor Sucháč a MVDr. Veronika Antalová od nich budú psov brať a na mieste ich budú očkovať a čipovať, poprípade psíky kastrovať a MVDr. Herényi bude robiť operácie v amfiteátri a operácie sa budú robiť následujúci deň, nakoľko sučky musia mať hladovku. O 11:00 sa presunieme na Mútnik a následne na Zberný dvor, kde sa akcia ukončí. Vyhlásené to bolo  a uvidíme koľko príde. 

Morová- za Labky bola daná možnosť,  aby sa kastrácie robili u nich, ale nakoniec p. MVDr. Smirga odpovedal, že nebude potrebovať pomoc zo strany útulku nakoľko mu mesto poskytlo priestor.

9. Morová – dostali sme žiadosť na opravu lavičiek od obyvateľov ulice Klokočová 738 nakoľko im z MsBP oznámili, že si náklady nemôžem uplatniť nakoľko sa jedná o mestský pozemok a odporučili adresovať žiadosť  KOVP. Komisia vracia späť žiadosť na prehodnotenie MsBP, nakoľko kompetenčne neprínáleží tejto komisii.
10. Barto – ja končím ku 30.6 a poverený zastupovaním bude p. Vinclav
          Predsedkyňa komisie sa poďakovala prítomným za účasť a ukončila zasadnutie komisie.

Ukončenie komisie o 18:03 .

V Hnúšti, dňa 08.06.2026
Zapísal: Ing. Pavel Černák, odborný referent pre životné prostredie
 Mgr. Erika Morová

